CELEX: 31989R1145
Language: el
Date: 1989-04-28 00:00:00
Title: Κανονισμός (ΕΟΚ) αριθ. 1145/89 της Επιτροπής της 28ης Απριλίου 1989 που τροποποιεί τον κανονισμό (ΕΟΚ) αριθ. 643/86 που καθορίζει τις λεπτομέρειες εφαρμογής του συμπληρωματικού μηχανισμού στις συναλλαγές για τα προϊόντα του τομέα των ζωντανών φυτών και της ανθοκομίας που εισάγονται στην Πορτογαλία σε ότι αφορά τα ενδεικτικά όρια για το έτος 1989

Avis juridique important

|

31989R1145

Κανονισμός (ΕΟΚ) αριθ. 1145/89 της Επιτροπής της 28ης Απριλίου 1989 που τροποποιεί τον κανονισμό (ΕΟΚ) αριθ. 643/86 που καθορίζει τις λεπτομέρειες εφαρμογής του συμπληρωματικού μηχανισμού στις συναλλαγές για τα προϊόντα του τομέα των ζωντανών φυτών και της ανθοκομίας που εισάγονται στην Πορτογαλία σε ότι αφορά τα ενδεικτικά όρια για το έτος 1989  

Επίσημη Εφημερίδα αριθ. L 119 της 29/04/1989 σ. 0067 - 0067

***** ΚΑΝΟΝΙΣΜΟΣ (ΕΟΚ) αριθ. 1145/89 ΤΗΣ ΕΠΙΤΡΟΠΗΣ  της 28ης Απριλίου 1989  που τροποποιεί τον κανονισμό (ΕΟΚ) αριθ. 643/86 που καθορίζει τις λεπτομέρειες εφαρμογής του συμπληρωματικού μηχανισμού στις συναλλαγές για τα προϊόντα του τομέα των ζωντανών φυτών και της ανθοκομίας που εισάγονται στην Πορτογαλία σε ότι αφορά τα ενδεικτικά όρια για το έτος 1989  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας, και ιδίως το άρθρο 252 παράγραφος 3,  τον κανονισμό (ΕΟΚ) αριθ. 569/86 του Συμβουλίου της 25ης Φεβρουαρίου 1986 που καθορίζει τους γενικούς κανόνες εφαρμογής του συμπληρωματικού μηχανισμού που εφαρμόζεται στις συναλλαγές (1), όπως τροποποιήθηκε τελευταία από τον κανονισμό (ΕΟΚ) αριθ. 3296/88 (2), και ιδίως το άρθρο 7,  Εκτιμώντας:  ότι ο κανονισμός (ΕΟΚ) αριθ. 643/86 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 760/89 (4), καθόρισε τις λεπτομέρειες εφαρμογής του συμπληρωματικού μηχανισμού στις συναλλαγές για ορισμένα προϊόντα του τομέα των ζωντανών φυτών και της ανθοκομίας που εισάγονται στην Πορτογαλία, και ιδιαίτερα καθορίζει στο παράρτημα το ενδεικτικό ανώτατο όριο που αναφέρεται στο άρθρο 251 παράγραφος 1 της πράξης προσχώρησης, που εφαρμόζεται στις εισαγωγές στην Πορτογαλία διακοσμητικών φυτών προελεύσεως άλλων κρατών μελών της Κοινότητας για το έτος 1989·  ότι το ενδεικτικό ανώτατο όριο που προαναφέρθηκε έχει επιτευχθεί· ότι η συνέχιση των εισαγωγών με τον ρυθμό που έχει διαπιστωθεί μπορούσε να διαταράξει σοβαρά την πορτογαλική αγορά τη στιγμή που η εγχώρια παραγωγή διατίθεται ακριβώς στην αγορά· ότι οι εισαχθείσες ποσότητες δεν έχουν, ως επί το πλείστον, διατεθεί ακόμα στο εμπόριο, αλλά τα αποθέματά τους βαρύνουν την αγορά και ανταγωνίζονται απευθείας την τοπική παραγωγή· ότι με τον κανονισμό (ΕΟΚ) αριθ. 907/89 (5), η Επιτροπή ανέστειλε, δυνάμει των προαναφερθέντων συντηρητικών μέτρων, την έκδοση πιστοποιητικών «ΣΜΣ» μέχρι τις 30 Απριλίου 1989·  ότι πρέπει να προβλεφθεί η αύξηση του ανώτατου ενδεικτικού ορίου για το τρέχον εξάμηνο και, κατά συνέπεια, να προβλεφθεί η προσαρμογή του μεγέθους του ενδεικτικού ορίου για ολόκληρο το έτος·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Ζωντανών Φυτών και Ανθοκομίας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο παράρτημα του κανονισμού (ΕΟΚ) αριθ. 643/86, η ποσότητα « 647,76» τόνων που καθορίστηκε ως ενδεικτικό ανώτατο όριο για τα διακοσμητικά φυτά (κωδικοί ΣΟ 0602 99 91 και 0602 99 99) αντικαθίστανται από την ποσότητα «737,76» τόνων και η ποσότητα των «300,00» τόνων αντικαθίσταται από την ποσότητα «390,00» τόνων.  Άρθρο 2  Ο παρών κανονισμός αρχίζει να ισχύει την 1η Μαΐου 1989.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 28 Απριλίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 55 της 1. 3. 1986, σ. 106.  (2) ΕΕ αριθ. L 293 της 27. 10. 1988, σ. 7.  (3) ΕΕ αριθ. L 60 της 1. 3. 1986, σ. 39.  (4) ΕΕ αριθ. L 80 της 23. 3. 1989, σ. 72.  (5) ΕΕ αριθ. L 95 της 8. 4. 1989, σ. 21.